title: Manganés
text: O manganés ye un elemento quimico de numereo atomico 25 situato en o grupo 7 d'a tabla periodica d'os elementos y se simboliza como Mn.
  
  Caracteristicas prencipals 
  O manganés ye un metal de transición blanco grisenco, parellán a o fierro. Ye un metal duro y muit fráchil, refractario y fácilment oxidable. O manganés metal puet estar ferromagnetico, pero nomás dimpués de fer-le un tractamiento especial.
  
  Os suyos estatos d'oxidación mas comuns son +2, +3, +4, +6 i +7, encara que s'han trobato dende +1 a +7; os compuestos en os que o manganés presenta estato d'oxidación +7 son achents oxidants muit enerchicos. Adintro d'os sistemas biolochicos, o catión Mn+2 compite a sobén con o Mg+2. S'emplega mas que mas aleyato con fierro en acers y en atras aleyacions.
  
  Aplicacions 
   Ye important ta a fabricación d'acers. O manganés reacciona con o ixufre present formando sulfuro de manganés (MnS), evitando que o ixufre reaccione con o fierro (aumentando a frachilidat y estando mas dificil de forchar); tamién o exceso puet reaccionar con o carbonio dando carburos de manganeso, amillorando as propiedatz mecanicas de l'acero. Amás, o manganés tien propiedatz desoxidants y evita a formación de bombollas.
   A mayor parti d'o manganés s'emplega ta obtener ferromanganés (contiene un 80% en Mn). Ista aleyación de manganés y fierro s'obtiene por reducción d'o trioxido de difierro (Fe2O3), y o dioxido de manganés, (MnO2).
   Tamién s'emplega en o silicomanganés, una aleyación con un 60-70% en manganés y un 15-30% en silicio.
   Puet estar present en atras aleyacions, por eixemplo con aluminio.
   O dioxido de manganés, MnO2, se fa servir como despolarizador en "pilas secas", ditas tamién pilas tipo Leclanché u de sen/carbonio (Zn/C). Tamién se troba en as pilas alcalinas u de sen/dioxido de manganés (Zn/MnO2).
   O MnO2 tamién s'emplega en a obtención de pinturas y en a descoloración d'o vidre.
  
  Vinclos externos 
  
    webelements.com - Manganés
    environmentalchemistry.com - Manganés
    International Manganese Institute
  
  Elementos quimicos
  Metals de transición
  Verenos